ג'ף דניאלס

ג'פרי וורן "ג'ף" דניאלס (באנגלית: Jeffrey Warren "Jeff" Daniels; נולד ב-19 בפברואר 1955) הוא שחקן ומחזאי אמריקאי זוכה פרס אמי לשנת 2013 על תפקידו בסדרה "חדר החדשות". דניאלס מוכר בזכות הופעותיו בסרטים "טיפשים בלי הפסקה", "101 כלבים וגנבים", "פלזנטוויל", "ארכנופוביה" ו"ספיד". היה מועמד לשלושה פרסי גלובוס הזהב על תפקידיו בסרטים "שושנת קהיר הסגולה", "משהו פראי" ו"חיים בין השורות". דניאלס נולד באתנס, ג'ורג'יה שבארצות הברית, הוא גדל בעיר צ'לסי שבמישיגן. למד תיאטרון ב"אוניברסיטת מרכז מישיגן" ובבית ספר לדרמה שב"תיכון מזרח מישיגן". דניאלס לא סיים בהצלחה את לימודיו ונשר כדי לנסות את מזלו כשחקן תיאטרון בניו יורק ובניו מקסיקו. על תרומתו למישיגן הוכנס דניאלס בשנת 2006 להיכל התהילה של המדינה. בנוסף קיבל דוקטורט של כבוד מ"אוניברסיטת מישיגן". לדניאלס שלושה ילדים מאשתו קת'לין טראדו שהייתה חברתו בזמן התיכון. דניאלס החל את דרכו בתיאטרון במופעי אוף ברודוויי בסוף שנות ה-70 של המאה ה-20. בברודוויי התפרסם לראשונה בזכות הופעתו במחזה "ווילון סקוויה". זכה בפרס אובי על תפקידו בעיבוד הבימתי לרומן המלחמה "ג'וני שב משדה הקרב". לאחר היעדרות של כ-20 שנים חזר דניאלס לבימות התיאטרון ב-2009 וזכה במועמדות לפרס הטוני על תפקידו בהצגה "אלוהי הטבח". דניאלס ערך את הופעות הבכורה שפרצו את דרכו בסרטו של מילוש פורמן "רגטיים" (1981), ובתפקידו כפלאפ הורטון מרצה הקולג' בדרמה הרומנטית "תנאים של חיבה" (1983). דניאלס קיבל הערכה ושבחים על תפקידיו הקומיים בתחילת דרכו שהתבטאו בשתי מועמדויות לפרס גלובוס הזהב, על הופעותיו בדרמה הקומית של וודי אלן "שושנת קהיר הסגולה" בתור השחקן גיל שאפרד, ועל הופעתו בקומדיית הקאלט של ג'ונתן דמי "משהו פראי" בתור הבנקאי צ'ארלס הנגרר אחר לולו קלת הדעת (מלאני גריפית'). שיחק בסרטו ובפעם הראשונה גם לצדו של וודי אלן בסרט "ימי הרדיו". שיחק את הרופא רוס ג'נינגס בעל הפחד לעכבישים בקומדיית האימה"ארכנופוביה". ב-1993 שיחק בדרמת המלחמה ההיסטורית "גטיסברג" את קולונל צבא האיחוד ג'ושוע צ'מברלין, אותו גילם דניאלס גם בסרט ההמשך "אלים וגנרלים" שיצא 10 שנים לאחר מכן. ב-1994 שיחק דניאלס בשני שוברי קופות, הקומדיה הגסה "טיפשים בלי הפסקה" את הארי דאן חברו ושותפו של לויד כריסמס (ג'ים קארי) במסעם לאספן ומותחן הפעולה "ספיד" בתפקיד הבלש הארי טמפל השותף של המומחה לחבלה ג'ק טרבן (קיאנו ריבס) . ב-1996 שיחק דניאלס בקומדיית הילדים "101 כלבים וגנבים" בתור מתכנת משחקי הווידאו רוג'ר דירלי בעל הכלב הדלמטי. ב-1998 שיחק את ביל ג'ונסון בעל חנות הסודה בפנטזיה הקומית "פלזנטוויל". ב-2002 הופיע לצידו ובסרטו של קלינט איסטווד "רצח מתקתק". ב-2003 שיחק את לואיס ווייטרס חברו לחיים של ריצ'רד בראון (אד האריס) הגוסס מאיידס בסרט "השעות". ב-2005 הועמד דניאלס בפעם השלישית בקריירה שלו לפרס גלובוס הזהב לשחקן בתפקיד קומי/מוזיקלי על תפקידו בתור הסופר ברנרד ברקמן המקנא בהצלחתה הספרותית של אשתו ג'ואן (לורה ליני), מה שמוביל לגירושין בדרמה הקומית "חיים בין השורות". גילם את המוציא לאור סיג מיקלסון בדרמת העיתונות של ג'ורג' קלוני "לילה טוב ובהצלחה". ב-2006 שיחק דניאלס בקומדיה "משפחה על גלגלים" וב-2007 בסרט הפשע "המשקיף" את לואיס שותפו העיוור לחדר של כריס פארט (ג'וזף גורדון לוויט). ב-2008 הופיע במותחן הריגול "הבוגד" בתור קבלן המודיעין קארטר המפעיל את הטרוריסט סמיר הורן (דון צ'ידל) וב-2009 בקומדיה של סם מנדס "לצאת לדרך" בתור ג'רי אביו של הדמות הראשית בסרט בארט פארלנדר. דניאלס מגלם את דמותו של ויל מק'אבוי, מגיש חדשות, הדמות הראשית בסדרת הטלוויזיה "חדר החדשות" של אהרן סורקין, שעלתה ב-2012 בערוץ HBO. בשנת 2013 הצליח דניאלס להפתיע רבים כאשר זכה בפרס אמי לשחקן הטוב ביותר בתפקיד דרמטי ראשי, תוך כדי שהוא גובר על פייבורטים לזכייה כגון בריאן קראנסטון וקווין ספייסי. ב-2017 החל לגלם את דמותו של פרנק גריפין בסדרת הטלוויזיה "חסרי אלוהים". על תפקידו בסדרה זכה ב-2018 בפרס אמי לשחקן המשנה הטוב ביותר במיני סדרה. ב-2018 שיחק את התפקיד הראשי במיני-סדרה "המגדלים הגבוהים", את דמותו של ג'ון אוניל, ראש המטה ללוחמה בטרור בניו יורק. על תפקידו היה מועמד לפרס אמי לשחקן הראשי הטוב ביותר במיני-סדרה לשנת 2018. בשנת 2020 גילם את המשנה לתובע הכללי של ארצות הברית ג'יימס קומי במיני-סדרת הטלוויזיה "חוק קומי" של רשת שואוטיים, שמבוססת על הספר של ג'יימס קומי מ-2018. רגטיים (1981) - בתפקיד: פי.סי או'דונל. תנאים של חיבה (1983) - בתפקיד: פלאפ הורטון. מארי (1985) - בתפקיד: אדי סיסק. שושנת קהיר הסגולה (1985) - בתפקיד: תום באקסטר/ גיל שפארד. משהו פראי (1986) - בתפקיד: צ'ארלס דריגס. צביטה בלב (1986) - בתפקיד: ריצ'רד. ימי הרדיו (1987) - בתפקיד: ביף באקסטר. הבית ברחוב קרול (1988) - בתפקיד: קוצ'ראן. ריקוד המתוקות (1988) - בתפקיד: סאם מאנרס. בדיקה (1989) - בתפקיד: ריי מאקליין. אין כמו בבית (1989, סרט טלוויזיה) - בתפקיד: מייק קופר. Checking Out‏ (1989) - בתפקיד: פול ווייבר. ארכנופוביה (1990) - בתפקיד: רוס ג'אנינגס. רוקסי מסובבת את העיר (1990) - בתפקיד: דאנטון ווב. אהבה כואבת (1991) - בתפקיד: פול וויבר. אשת הקצב (1991) - בתפקיד: דוקטור אלכס. מעבורת חלל (1992) - בתפקיד: בן וילסון. הנה השכונה הולכת (1992) - בתפקיד: וויליס אמבריי. גטיסבורג (1993) - בתפקיד: קולונל ג'ושוע לורנס צ'מברלין. ספיד (1994) - בתפקיד: הארי. טיפשים בלי הפסקה (1994) - בתפקיד: הארי. לעוף כל הדרך הביתה (1996) - בתפקיד: תומאס אלדן. שני ימים באל איי (1996) - בתפקיד: תומאס סטאראייר. 101 כלבים וגנבים (1996) - בתפקיד: רוג'ר. ניסוי וטעייה (1997) - בתפקיד: צ'ארלס טאטל. פלזנטוויל (1998) - בתפקיד: מיסטר ג'ונסון. חברי החייזר (1999) -בתפקיד: טים אוהארה. It's the Rage‏ (1999) - בתפקיד: וורן הארדינג. רמאים (2000) - סרט טלוויזיה - בתפקיד: דוקטור ג'רארד פלאקי. מרדף החלומות (2000) - בתפקיד: אד סאקסון. אסקבנה לאור ירח (2001) - בתפקיד: ראובן סוואדי. סופר פראייר (2002) - בתפקיד: פרד בארלו. רצח מתקתק (2002) - בתפקיד: ג'אספר " באדי " נון. השעות (2002) - בתפקיד: לואיס ווטרס. אלים וגנרלים (2003) - בתפקידף לווטננט קולונל ג'ושוע לורנס צ'מברלין. גיבורים דמיוניים (2004) - בתפקיד: בן טראביס. חיים בין השורות (2005) - בתפקיד: סיג ניקולסון. הכל בגלל סופר-מר (2005) - בתפקיד: המטיף. לילה טוב ובהצלחה (2005) - בתפקיד: סיג ניקולסון. משפחה על גלגלים (2006) - בתפקיד: טראביס גורניק. ידוע לשמצה (2006) - בתפקיד: אלווין דיואי. המשקיף (2007) - בתפקיד: לואיס. הרוס על אמא (2007) - בתפקיד: מארטי רוזנבאום. קיץ השזיפים (2007) - בתפקיד: המספר. קופים בחלל (2008) - בתפקיד: דיבוב קולו של זארטוג. הבוגד (2008) - בתפקיד: קארטר. שם המשחק (2009) - בתפקיד: פארגוס/ ג'ורג'. ארלן פאבר (2009) - בתפקיד: ארלן פאבר. לצאת לדרך (2009) - בתפקיד: ג'רי. איש הנייר (2009) - בתפקיד: ריצ'רד דאן. מלאך ימני (2011) - בתפקיד: אייב. טיפשים בלי הפסקה 2 (2014) - בתפקיד: הארי. להציל את מארק וואטני (2015) - בתפקיד: תאודור סאנדרס, מנהל נאס"א. סטיב ג'ובס (2015) - בתפקיד: ג'והן סקאלי. נאמנים (2016) - בתפקיד: דייוויד. עולים (2017) - בתפקיד: ביל דונובאן. התפסן היה מרגל (2018) - בתפקיד: ביל דונובן. הדרך לחיים (2020) - בתפקיד: מיקי. חסרי אלוהים (2017) - בתפקיד: גיל גריפין. המגדלים הגבוהים (2018) - בתפקיד: ג'והאן או'ניל. חוק קומי (2020) - בתפקיד: ג'יימס קומיי. American Rust (2021) - בתפקיד: דל האריס. גבר במלואו (2023) - בתפקיד: צ'ארלי קרוקר. מדיה וקבצים בנושא ג'ף דניאלס בוויקישיתוף אתר האינטרנט הרשמי של ג'ף דניאלס ג'ף דניאלס, ברשת החברתית פייסבוק ג'ף דניאלס, ברשת החברתית אקס (טוויטר) ג'ף דניאלס, סרטונים בערוץ היוטיוב ג'ף דניאלס, הבלוג הרשמי ג'ף דניאלס, באתר פליקר ג'ף דניאלס, במסד הנתונים הקולנועיים IMDb (באנגלית) ג'ף דניאלס, באתר AllMovie (באנגלית) ג'ף דניאלס, באתר Rotten Tomatoes (באנגלית) ג'ף דניאלס, באתר Metacritic (באנגלית) ג'ף דניאלס, במסד הנתונים הקולנועיים KinoPoisk (ברוסית) ג'ף דניאלס, באתר MusicBrainz (באנגלית) ג'ף דניאלס, באתר Discogs (באנגלית) יגאל משיח, בקצב ה"רגטיים" - סחרחרת קולנעית פיוטית על ראשית המאה , דבר, 10 בספטמבר 1982 משה דור, הסיפור שכתב את עצמו, מעריב, 26 באוגוסט 1982 יורם פורת, סרט חדש - תנאים של חיבה -תסריט ובימוי: ג'יימם ברוקס, על־פי ספרו של לארי מקמרטי, חדשות, 12 במרץ 1984 רחל נאמן, ביקורת - "רומן זעיר" - 'תנאים של חיבה', כותרת ראשית, 21 במרץ 1984 מאיר שניצר, גאונות, וודי אלן עבר את הבחינה, חדשות, 18 באוקטובר 1985 רחל נאמן, רק בסרטים, כותרת ראשית, 23 באוקטובר 1985 אורי קליין, הגברות דאלאוויי, באתר הארץ, 5 במרץ 2003 אורי קליין, כשאבא ואמא התגרשו, באתר הארץ, 30 במרץ 2006 אורי קליין, הישרדות, בלי ניצחון, באתר הארץ, 1 במרץ 2006 אורי קליין, לצאת לדרך: חיפוש עצמי וסתמי, באתר הארץ, 10 באוגוסט 2009 ענת טוריסקי, ‏דרך ללא מוצא, באתר גלובס, 6 באוגוסט 2009 ג'ף דניאלס‏, טקס פרסי האמי 2018: "משחקי הכס" ו"גברת מייזל המופלאה" זכו בפרסים הגדולים, באתר וואלה, 18 בספטמבר 2018 יפתח אילן, זה לא היצ'קוק - "הבית ברחוב קארול' (ארה"ב, 1988), במאי: פיטר ייטס, שחקנים: קלי מקגיליס, ג׳ף דניאלס, מנדי פטינקין, כל העיר, 5 באוגוסט 1988 ענת טוריסקי, ‏מתחת לסינר של אמא, באתר גלובס, 25 באוגוסט 2008 גלי וינרב, ‏כל העולם חושב שהוא פיטר את סטיב ג'ובס. עכשיו הוא חושף את הסיפור האמיתי, באתר גלובס, 30 בדצמבר 2022